فيه نظريات كتيره عن اصل "مدريد". و حسب الأسطورة اللى اسس مدريد هو اوكنو بييانور Ocno Bianor ابن الملك تيررينوس Tyrrhenius من توسكانى, و مانتوفا و كان اسم المدينة ماتريجريتا "Metragirta" او "مانتوا", و فيه نظريه ان اسم المدينة الاصلي يورساريا "Ursaria" ("ارض الدببه" فى اللاتينى), لارتفاع عدد الدببه فى الغابات المجاورة, اللى مع شجرة التوت (مادرونيو "madroño" بالاسبانى), رمز للمدينة من القرون الوسطى. من الشائع دلوقتى أن اصل اسم مدريد جاى من القرن التانى قبل الميلاد, و بنا الامبراطورية الرومانية لمستوطنة على ضفاف نهر مانزاناريس اسم القرية الأولى كان ماتريس" Matrice" على اسم النهر. وبعد الغزوات من السويڤيس و الڤاندال الجرمان, و الالانس خلال القرن الخامس الميلادي, ماقدرتش الامبراطورية الرومانية تدافع عن اراضيها فى شبه الجزيرة الايبيرية, وبالتالي سيطر عليها الجوث الغربيين. فى القرن السابع سيطر العرب على شبه الجزيرة الايبيرية و اتغير الاسم لـ”مچريط“ اسبانى: Mayrit, من الكلمه العربى مچرى اسبانى: Mayra ("المجارى او منبع المياه") و الرومانى الأيبيرى ايط بمعنى "مكان". اسم مدريد الحديث "مدريد" اتطور من المزاربى ماتريت Mozarabic "Matrit".